- 3.7.8. хөрөнгө оруулагчийн болон бонд гаргагчийн эрх, үүрэг , хариуцлага;
- 3.7.9. бонд гаргагчид хориглох зүйлс;
- 3.7.10. бонд гаргагчид хориглоогүй, хэрэгжүүлж болох бусад зүйлс;
- 3.7.11. төлбөрийн тасалдал /дефолт/ болсонд тооцох нөхцөлийг тодорхойлох бөгөөд тухайн нөхцөл үүссэн тохиолдолд санхүүгийн чадавхыг сайжруулах арга зам, хөрөнгө оруулагчдын өмнө хүлээсэн үүргийг хэрэгжүүлэх журам;
- 3.7.12. төлбөрийн чадваргүйд тооцох нөхцөлийг тодорхойлох бөгөөд тухайн нөхцөл үүссэн тохиолдолд хөрөнгө оруулагчдын өмнө хүлээсэн төлбөрийн үүргийг хэрэгжүүлэх журам;
- 3.7.13. шаардлагатай бусад.
- 3.8. Нийтэд санал болгон гаргасан бондын үүргийн гүйцэтгэлийг хангах баталгаа болгож эд хөрөнгө, эдийн бус хөрөнгийг барьцаалах бол барьцааны гэрээг нэг талаас бонд гаргагч, нөгөө талаас хөрөнгө оруулагчдыг төлөөлөн андеррайтер байгуулж, гарын үсэг зурж, тамга, тэмдэг дарж баталгаажуулсан байна.
- 3.9. Бонд гаргагч нь энэ журамд заасан баримт бичгийг бүрэн бүрдүүлж, Хороонд цахим болон хэвлэмэл хэлбэрээр хүргүүлнэ.
- 3.10. Нийтэд санал болгон гаргах бонд, түүний танилцуулгыг бүртгэх эсэх асуудлыг Хороо тухайн бонд гаргагчаас ирүүлсэн бондын танилцуулга, бусад баримт бичиг болон арилжаа эрхлэх байгууллагаас ирүүлсэн дүгнэлт зэргийг хянаж, ажлын 20 өдөрт шийдвэрлэнэ.
- 3.11. Энэ журмын 2.3 - т заасан этгээдийн нийтэд санал болгон гаргах бонд, түүний танилцуулгыг бүртгэх эсэх асуудлыг Хороо тухайн бонд, түүний танилцуулгыг бүртгэсэн тухай арилжаа эрхлэх байгууллагаас ирүүлсэн дүгнэлтийг үндэслэн ажлын 10 өдөрт шийдвэрлэнэ.
- 3.12. Энэ журмын 3.2- т заасан этгээдийн гаргах хаалттай бондыг бүртгэх эсэх асуудлыг Хороо тухайн бондыг биржийн бус зах зээлийн арилжаанд оруулахыг зөвшөөрсөн үнэт цаасны бүртгэлд бүртгэсэн тухай мэргэжлийн холбооны шийдвэрийг үндэслэн ажлын 10 өдөрт шийдвэрлэнэ.
- 3.13. Бонд гаргагчийн ирүүлсэн баримт бичиг нь агуулгын хувьд дутуу, зөрүүтэй, тодорхойгүй тохиолдолд Хороо нэмэлт мэдээлэл, тайлбар, тодруулга ирүүлэхийг бонд гаргагчид мэдэгдэнэ.
- 3.14. Хороо Үнэт цаасны зах зээлийн тухай хууль тогтоомжид болон энэ журамд заасны дагуу бүртгэхээс татгалзах үндэслэлтэй гэж үзвэл бондыг бүртгэхээс татгалзаж, бонд гаргагчид энэ тухай албан бичгээр мэдэгдэнэ.
- 3.15. Хороо бондыг бүртгэсэн тухай шийдвэрийг бонд гаргагч, андеррайтер, үнэт цаасны төвлөрсөн хадгаламжийн байгууллага болон арилжаа эрхлэх байгууллага эсхүл мэргэжлийн холбоонд тус тус хүргүүлж, өөрийн цахим хуудсаар дамжуулан олон нийтэд мэдээлнэ.
- 3.16. Нийтэд санал болгохыг зөвшөөрсөн үнэт цаасны бүртгэлд бүртгүүлсэн бондын танилцуулга тус бүрд Хорооны 'Бүртгэв' тэмдэглэл хийж арилжаа эрхлэх байгууллага болон Хороо тус тус нэг хувийг хадгалах бөгөөд бонд гаргагч болон андеррайтерт мөн тэмдэглэгээ бүхий танилцуулга шаардлагатай бол тэдгээрийн гаргасан хүсэлтийг үндэслэн зохих тэмдэглэгээг эх хувь тус бүрд хийж, хүргүүлнэ.
- 3.17. Хаалттай хувьцаат компани нь энгийн хувьцаанд хөрвөх нөхцөлтэй бондыг Хороонд бүртгүүлсэн бол түүний хөрвөх энгийн хувьцааг үнэт цаасны төвлөрсөн хадгаламжийн байгууллагад ажлын 10 өдрийн дотор бүртгүүлнэ.
- 3.18. Хороо энэ журмын 3.3- т заасан мэдэгдлийг хүлээн авсан тухай албан бичгийг ажлын гурван өдрийн дотор тухайн үнэт цаас гаргагчид хүргүүлнэ.
- 3.19. Энэ журмын 3.3- т заасан этгээд нь гадаад улсын арилжаа эрхлэх байгууллагад үнэт цаасаа бүртгүүлсэн, эсхүл бүртгэлээс хасуулсан тохиолдолд тус тус тухайн байгууллагын шийдвэрийн хувийг хүлээн авсан өдрөөс хойш ажлын таван өдөрт багтаан Хороонд хүргүүлнэ.
- 3.20. Бонд гаргагчийн гаргасан бондын төлбөрийн тасалдал болж, бондын танилцуулга, гэрээнд заасан нөхцөлд өөрчлөлт оруулах бол бондын бүртгэлд өөрчлөлт оруулна.